Es großes Dankä a all diä wo em Sascha i dere schwere Zit bigstande sind und wo ihn i sim Läbe begleitet händ!!    Danke a alli wo de Paddy i dere Zit unterstützt händ, es isch vorallem für ihn e extremi belastig gsi, au darum will mir z`wenig Ziit gha händ für ihn und er uf villes hätt müesse verzichte. Er isch trotzallem immer i d`Schuel gange und das isch e super Leistig. Bi mega Stolz uf ihn..  Danke an Edi das er für de Seschi ein Tag  zumene Monät gmacht hätt und alles unternoh hätt um siini Wünsch z`erfülle. Danke a alli wo mich i dere Zit unterstützt händ, s`Rede über de bevorstehendi Tod und das wo nachher wird si hätt mir sehr vill Kraft und Muet geh zum wiiterkämpfe.    Es Danke a d Frau Kessler vo de "Stiftig Sternschnuppe" für ihre unermüedlichi Isatz zum am Sascha doch no en Wunsch chönne z`erfülle. Leider hätt de Sascha das Ferrariweekend in  Marinello, mit Hotel und 2 Täg Ferrari fahre, wo am 17. Dezember planet gsi isch nüme dörfe erläbe.